Beatissime pater. Cum archidiaconatus in ecclesia Aboensi, quem Paulus Skiel, dicte ecclesie prepositus, nuper obtinebat, per assecutionem prepositure ejusdem ecclesie vigore electionis de persona sua ad eandem preposituram facte vacet ad presens, supplicat humiliter sanctitati vestre devotus orator vester Iohannes Petri, clericus civitatis seu dioecesis Aboensis, quatenus sibi specialem gratiam facientes de archidiaconatu predicto, qui inibi dignitas non tamen post pontificalem major seu officium existit et cujus ac canonicatus et prebende illi forsan annexorum fructus quinque marcharum argenti puri secundum communem extimationem valorem annuum non excedunt, sive ut premittitur sive alias quovis modo aut ex dicti Pauli seu alterius cujuscumque persona de illo in romana curia vel extra eam etiam coram notario publico et testibus sponte factam, resignationem aut constitutionem Execrabilis vel c. De multa vacet, seu cum illum per assecutionem predictam vel alias quovis modo vacare contingat, etiam si devolutis affectibus specialiter vel ex quavis causa in litteris exprimenda generaliter reservatis litigiosis, cujus litis status etc. existat, eidem oratori providere seu provideri mandare dignemini de gratia speciali, non obstantibus ordinationibus et constitutionibus apostolicis statutis etiam juramento confirmatis ac roboratis ceterisque contrariis quibuscumque, cum clausulis oportunis et consuetis. Concessum ut petitur in presentia domini nostri pape. L. card. Agenensis. Et cum absolutione a censuris ad effectum etc.; et quod obstantie oratoris ac verus et ultimus dicti archidiaconatus vacationis modus, etiam si ex illo quevis generalis reservatio etc. resultet, habeantur pro expressis seu exprimi possint; et cum clausula generalem reservationem importante ex quavis alia causa etc.; et cum oportuna gratificatione, quatenus opus sit, ac derogatione quorumcumque statutorum, privilegiorum et indultorum forsan contrariorum latissime extendendorum; et quod premissorum omnium et singulorum etiam status litis, quatenus litigiosa sit etc. cognominis judicis auditoris et collitigantium qualitatis invocationis denominationis annexorum et fructuum augendo vel minuendo usque ad quamcumque summam, seu cum clausula non obstante aliorumque necessariorum major et verior specificatio fieri possit in litteris, que de vacante cum decreto oportunitatis exprimendo, si jam plures obtinuerit et assecutus fuerit, aliam juxta regulam cancellarie expediri possint. Concessum. L. card. Agenensis. Datum Mallianj Portuensis diocesis undecimo kl. junii anno secundo.